《山枣道中》
宋代·廖行之

疾雷将雨风怒号，夜半破屋声嘈嘈。
平明野水一犂满，浮云忽散青山高。
三湘归来故清绝，半载何事徒捐劳。
可怜辜负春已晚，莺老花残空濁醪。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。